open-index/open-wikipedia-markdown huggingface dataset:
Pedro Sicard

Si **Pedro Luis Sicard Sánchez** (; ipinanganak Enero 11, 1969 in Havana, Cuba) ay isang artista sa Mehiko na ipinanganak sa Cuba. Lumipat si Sicard sa Mehiko noong unang bahagi ng dekada 1990.

## Pilmograpiya 
### Mga telenobela 
**Las Bravo - Samuel Robles *
**Entre el Amor y el Deseo - Rafael Valdivieso*
**Vidas robadas* (2010) - Jose Enrique
**Secretos del Alma* (2008) - Santiago Alcázar
**Cambio de Vida* (2007) - Daniel Betanzos
**Montecristo* (2006) - Luciano
**Machos* (2005) - Alonso Mercader
**Las Juanas* (2004) - Juan de Dios
**Dos chicos de cuidado en la ciudad* (2003) - Jose Luis
**La Duda* (2002) - Arturo
**El País de las mujeres* (2002) - Vicente
**Como en el cine* (2001) - Daniel
**Primer amor... a mil por hora* (2000) - Claudio
**La Usurpadora* (1998)
**Lucy Crown* (1987)

### Palabas sa telebisyon
**Decisiones* (2006) - Julio/Ernesto
**Ni una vez más* (2005)
**La Vida es una Canción* (2004)
**Vivir Asi* (2001; 2004)
**Lo que Callamos las Mujeres* (2002)

### Mga pelikula 
**Días Salvajes* (2008) - Miguel
**Lo que la Gente Cuenta* (2007) - Alan
**Corazones Rotos* (2001) - Billy
**Antes que Anochezca* (1999)
**La Bolsa o la Vida* (1999)
**Mujer Transparente* (1988)
**Una Novia para David* (1986)
## Mga sanggunian
Kategorya:Mga artista mula sa Mehiko
Kronobiyolohiya

Ang **kronobiyolohiya** ay isang larangan sa biyolohiya na nagsusuri ng paulit-ulit na mga penomena o kababalaghan sa mga organismong may buhay at ang kanilang pagkasanay o adapsiyon sa mga ritmong may kaugnayan sa araw at sa buwan. Ang mga siklong ito ay nakikilala bilang mga **ritmong biyolohiko** o **ritmong biyolohikal** (**ritmong pangbiyolohiya**).  Ang *krono*' ay tumutukoy sa oras at tumutukoy naman ang *biyolohiya* sa pag-aaral, o agham, o buhay.  Ang mga kaugnay na mga salitang *kronomika*, *kronomiks*, at *kronoma* ay ginagamit sa ilang mga pagkakataon upang ilarawan ang mga mekanismong molekular na kasangkot sa mga penomenang kronobiyolohikal o mas pandaming (kuwantitatibo) mga aspeto ng kronobiyolohiya, partikular na kung saan kailangan ang paghahambing ng mga siklo sa pagitan ng mga organismo.  Kabilang sa mga pinag-aaralan sa kronobiyolohiya ang mga sumusunod, ngunit hindi humahangga lamang sa anatomiyang hambingan, pisyolohiya, henetika, biyolohiyang molekular, at ugali ng mga organismong nasa loob ng mga mekaniks ng ritmong biyolohikal.  Kabilang sa iba pang mga aspeto ng pag-aaral ang pag-unlad o kaunlaran, reproduksiyon, ekolohiya, at ebolusyon.

## Mga sanggunian
Kategorya:Mga sangay ng biyolohiya
Kategorya:Neurosiyensiya
Mikolohiya

thumb|Mikolohiya
Ang ***mikolohiya*** (Ingles: *mycology*) ay ang pag-aaral ng mga halamang-singaw o fungus. Kabilang dito ang kanilang henetika, mga katangiang biyokimikal (ang mga prosesong kimikal sa loob nila), ang kanilang klasipikasyon, ang kanilang gamit para sa mga tao, at ang kanilang panganib na dulot (nakalalason o pagiging nakakahawa). Ang halamang-singaw ay ang pinagkukunan ng pampalatang (pamparikit ng apoy, o lulog; madaling magliyab na materyal upang makagawa ng apoy), ng mga gamot, mga pagkain, at mga enteoheno (isang sustansiyang sikoaktibo). Tinatawag na **mikologo** o **mikolohista** ang isang biyologong nag-aaral ng mikolohiya. 

Malapit ang kaugnayan ng mikolohiya sa pitopatolohiya (ang pag-aaral ng mga karamdaman ng mga halaman) dahil karamihan sa mga sakit ng mga halaman ay sanhi ng mga halamang-singaw. Kaugnay ng kasaysayan, ang mikolohiya ay isang sangay ng botaniya (biyolohiyang panghalaman). Sa kasalukuyan, ang halamang-singaw ay mas may kaugnayan sa mga hayop kaysa sa mga halaman. Mahalaga ang halamang-singaw para sa buhay sa mundo: sila ay mga simbiyonte (isang organismong namumuhay sa loob ng isang ugnayang may pagbibigayan at pakikinabang na kasama ang isang ibang organismo mula sa ibang uri), mayroon silang bisa sa pagtunaw ng masalimuot na mga biyomolekulang organiko, at mayroon silang gampanin sa pangglobong siklo ng karbon. 

## Mga sanggunian
Kategorya:Fungi
*
Biyopisika

Ang **biyopisika** (Ingles: *biophysics*) ay isang agham na ginamit upang pag-aralan ang biyolohiya, ang agham ng buhay at mga bagay na may buhay. Hindi katulad ng biyokimika at biyolohiyang molekular na mga agham na nag-aaral ng mga makromolekula o mga "malalaking" pangkat ng mga molekula, pinag-aaralan ng mga **biyopisisista** o mga **biyopisiko** ang iisa o maliliit na mga pangkat ng mga molekula.

Isa din agham na interdisiplinaryo ang biyopisika na nilalapat ang kapamaraanan na tradisyunal na ginagamit sa pisika upang pag-aralan ang kahanga-hangang nagaganap sa biyolohiya. Sinasakop ng biyopisika ang lahat ng sukat ng organisasyong pambiyolohiya, mula sa molekular hanggang organismiko at mga populasyon. Sumasanib ang pananaliksik biopisikal sa biyokimika, biyolohiyang molekular, kimikang pisikal, pisiyolohiya, nanoteknolohiya, biyoinhenyeriya, biyolohiyang kompyutasyonal, biyomekanika, biyolohiyang pagsusulong at biyolohiya ng mga sistema.

## Biyomekanika
Ang **biyomekanika** ay sangay ng biyopisika na pinag-aaralan ang kaayusan ng mga sistemang biyolohikal tulad ng tao, hayop, halaman at selula sa pamamaraan ng mekanika. Pinag-aaralan din sa biyomekanika ang paggana at mosyon ng aspetong mekanikal ng mga sistemang pambiyolohiya, sa kahit anumang antas mula sa buong mga organismo hanggang mga organo, sihay at organulo ng sihay, gamit pa rin ang mga pamamaraan ng mekanika.

Ang biyomekanika ay may malapit na relasyon sa inhinyeriya dahil madalas nitong ginagamit ang mga tradisyonal na agham pang-inhinyeriya para suriin ang mga sistemang biyolohiko. Ang nilapat na mekanika, lalo na ang mga disiplina ng inhinyeriyang mekanikal, ay may prominenteng papel sa pag-aaral ng biyomekanika.

Ang pag-aaral ng biyomekanika ay umaabot sa pinakaloob na parte ng selula hanggang sa pagbuo ng iba’t ibang parte ng katawan, pati na rin sa katangiang mekanikal ng malambot na tisyu, at buto. Ang ibang simpleng halimbawa ng biyomekanikang pananaliksik ay ang pagsisiyasat sa puwersa na kumikilos sa mga parte ng katawan ng mga organismo.

## Mga sanggunian
*
Kategorya:Pisikang nilapat at interdisiplinaryo
Limnolohiya

Ang **limnolohiya** (Ingles: *limnology*) ay ang pag-aaral ng mga katubigan na hindi bahagi ng mga karagatan o ng mga dagat.  Ang mga katubigang pinag-aaralan sa limnolohiya ang mga ilog, mga lawa, mga latian, mga tubig sa ilalim ng lupa, at maging ang mga katawan ng tubig na gawa ng mga tao.  Binibigyang kahulugan din ito bilang ang makaagham na pag-aaral ng buhay at kababalaghan o penomena sa panloob na mga katubigan, kabilang ang mga lawa, kailugan, mga batis, at mga lupang basa. Ang mga siyentipikong nagsasagawa ng ganitong pag-aaral ay tinatawag na mga **limnologo** o mga **limnolohista**.  Ang kanilang mga gawain ay kinasasangkutan ng biyolohiya, kimika, heolohiya, at hidrolohiya.

Kategorya:Agham
Ninón Sevilla

Si **Emelia Pérez Castellanos** (Havana, Cuba, 10 Nobyembre 1923 &ndash; Lungsod ng Mehiko, 1 Enero 2015), mas kilala bilang **Ninón Sevilla**, ay isang artista sa pelikula at mananayaw mula sa Mehiko na ipinanganak sa  Cuba na aktibo noong Ginintuang panahon ng pelikula sa Mehiko. Tinuturi siyang isa sa mga magagaling na aktres ng mga pelikulang Rumberas noong dekada 1940 at dekada 1950.

Noong 2014, naging paksa ng pagkilala si Ninon Sevilla ng Mehikanong Akademya ng Sining at Agham ng Pelikula at ang Cineteca ng Mehiko para sa kanyang karera at impluwensiya sa kanilang pambansang pelikula.

Namatay si Sevilla noong 1 Enero 2015 sa edad na 91.
## Mga sanggunian
Kategorya:Mga artista mula sa Mehiko
Úrsula Murayama

Si ** Úrsula Murayama ** ay isang artista sa Mehiko. Siya ay may dugong Hapon.

Ipinanganak sa 1972 sa Mehiko. Maaaring ang kanyang mga pinsan Noé Murayama.

Úrsula ay pinakamahusay na kilala para sa kanyang papel bilang katulong Jacinta sa serye *Esmeralda*.

Naglaro rin siya sa serye *Rosalinda*. Hindi alam kung ano ang portrayed sa serye *Yacaranday*.

Kanyang pinaka sikat na pelikula *Hijos del viento*, kung saan siya ang naglaro ang isang magandang Aztec prinsesa.

Úrsula kasalukuyang naninirahan sa Espanya.

## Mga sanggunian 
## Mga kawing panlabas 
*Úrsula with Ignacio López Tarso 
*Úrsula Murayama’s acting

Kaurian:Mga artista mula sa Mehiko
Aaron Yan

Si **Aaron Yan** (), ipinanganak bilang **Aaron Wu Keng-Lin** (; noong Nobyembre 20, 1986 sa Taiwan, ay isang mang-aawit ng Mandopop, modelo at aktor. Siya ang pinakabatang kasapi ng grupong Fahrenheit.

## Mga sanggunian
Kaurian:Mga artista mula sa Taiwan
Cheer Chen

Si **Chen Chi Chen** (, na kilala din bilang **Cheer Chen**; ipinanganak 6 Hunyo 1975 sa Taipei, Taiwan) ay mang-aawit at manunulat ng mga awitin na taga-Taiwan.

## Mga sanggunian
Kategorya:Mga taga-Taiwan
Agnez Mo

Si **Agnes Monica Muljoto** (ipinanganak 1 Hulyo 1986), mas kilala sa kanyang *stage name* na **Agnez Mo**, ay isang mang-aawit at artistang Indonesian. Ipinganganak siya sa Jakarta. Nangsimula ang kanyang karera sa industriya ng *entertainment* sa gulang na anim bilang batang mang-aawit. Napakag-*record* siya ng tatlong pambatang album at naging *presenter* ng ilang pambatang programa sa telebisyon. Noong 2003, lumabas ang kanyang unang album bilang may-gulang na pinamagatang *And the Story Goes*. Ito ang nagpanumbalik ng kanyang pangalan sa industriya ng musika sa Indonesia. Ang tagumpay ni Mo sa kanyang inang-bayan ang naghimok sa kanya upang magsimula ng karera sa *international music scene*. Ang kanyang ikalawang album na lumabas noong 2005 na pinamagatang ''Whaddup A.. '?!* ay isang kolaborasyon kasama ng Amerikanong mang-aawit na si Keith Martin. Kasama rin si Mo sa dalawang drama seryeng Taiwanese, ang *The Hospital* at *Romance In The White House*.

Nanalo si Mo ng award sa magakasunod na taon para sa kanyang pagganap sa Asia Song Festival sa Seoul, Timog Korea, noong 2008 at 2009. Sa kanyang pangatlong album, pinamagatang *Sacredly Agnezious* (2009), nagsimula na rin siyang maging producer at magsulat (*songwriter*). Noong 2010, siya ay naging hurado sa talent show na *Indonesian Idol*. Pumirma siya ng isang *recording deal* sa The Cherry Party, isang label na kasosyo ng Sony Music Entertainment. Nagpalabas rin si Mo ng dalawang *international single'', "Coke Bottle" (featuring Timbaland and T.I.) at "Boy Magnet".

Nakatapaggap rin si Mo ng maraming parangal sa Indonesia bilang isang mang-aawit. Kabilang dito ang 17 Anugerah Musik Indonesia, 8 Panasonic Awards, 5 Nickelodeon Indonesia Kids' Choice Awards, at 4 MTV Indonesia Awards. Nakatanggap rin siya ng Best Asian Artist Award sa 2012 Mnet Asian Music Awards sa Timong Korea. Bilang karagdagan, siya ay pinagkatiwalaan bilang ambassador kontra-droga sa Asya at ambassador ng MTV EXIT laban sa human trafficking.

Kategorya:Mga mang-aawit mula sa Indonesia
Kategorya:Mga artista mula sa Indonesia
Jerry Yan

Si ** Jerry Yan ** ay isang artista sa Taiwan. Ipinanganak siya noong ika-1 ng Enero 1977, sa siyudad ng Taoyuan. Inamin ni Jerry Yan na nakikipag-date sa Lin Chi Ling noong Nobyembre 10, 2017. Hindi ito kumpirmado o tinanggihan ng Lin Chi Ling. Pagkaraan ng isang taon mamaya, gayunpaman, Jerry Yan tumangging magkomento at Lin Chi Ling tanggihan na aminin nakikipag-date.

## Pilmograpiya
### Serye ng Telebisyon
### Movies
## Diskograpiya 
### Mga Solo Albums 
* *Jerry For You* (2004)
* *Freedom* (2009)
* *My Secret Lover* (2010)
Kaurian:Mga artista mula sa Taiwan
Kenji Wu

Si ** Kenji Wu ** ay isang artista  sa Taiwan. Siya ay madalas na isinasama sa impersonasyong iba pang mga tanyag mang-aawit sa kanyang mga kanta.

## Mga Tampok ng Plaka 
### Mga Album 
# [2000.11.23] *Tomorrow, Alone*  (一個人的Tomorrow)
# [2004.11.26] *First Creative Album*  (吳克群)
# [2005.10.07] *The Kenji Show*  (大頑家)
# [2006.10.13] *A General Order*  (將軍令)
# [2008.03.14] *Poems for You*  (為你寫詩)
# [2010.10.16] *Love Me, Hate Me* (愛我 恨我)
# [2012.07.28] *How To Deal With Loneliness?*  (寂寞來了怎麼辦？)
# [2015.04.10] *On The Way To The Stars*  (數星星的人)
# [2016.12.30] *Humorous Life* (人生超幽默)

### Mga EP 
# [2007.04.26] *Lao Zi Says* (老子說)
# [2009.05.15] *Pull the Hearts Closer* (把心拉近 (EP))

### Greatest Hits 
# [2008.10.18] *MagiK Great Hits (New Songs + Collection)*
# [2013.05.27] *Creative Album Selection* (精選創作輯)

## Pilmograpiya 
### Panlabas sa Telebisyon
### Pelikula
## Patalastas 
* Meng Niu ice cream
* Man-Q body wash
* 7-up
* Nokia cell phones

## Mga Sanggunian 
## Panlabas na Link 
* Kenji Wu@Seed Music 
* Kenji Wu's blog 
* Kenji Wu's blog
* Kenji Wu's Sina Weibo

 
Kategorya:Mga artista mula sa Taiwan
Kategorya:Mga mang-aawit mula sa Taiwan
Lin Chi Ling

Si ** Lin Chi Ling ** ay isang artista sa Taiwan. Inamin ni Jerry Yan na nakikipag-date sa Lin Chi Ling noong 10 Nobyembre 2017. Hindi ito kumpirmado o tinanggihan ng Lin Chi Ling. Pagkaraan ng isang taon mamaya, gayunpaman, Jerry Yan tumangging magkomento at Lin Chi Ling tanggihan na aminin nakikipag-date.
## Mga sanggunian
Kategorya:Mga artista mula sa Taiwan
Van Ness Wu

Si ** Van Ness Wu ** ay isang artista sa Taiwan. Ipinaganak sa Estados Unidos, noong 7 Agosto 1978.

## Diskograpiya
### Mga Solo Album sa Mandarin
# [2002.09.19] Body Will Sing (身體會唱歌)
# [2007.04.20] V.DUBB
# [2011.07.15] C'est La V
# [2013.06.07] Different Man
# [2016.12.06] #MWHYB

### Mga Solo Album sa Hapones
# [2010.02.03] Reflections
# [2011.04.27] V

### Mga Solo Greatest Hits
# [2008.07.01] In Between (New + Best Selection)

### Mga Single sa Hapones
# [2009.05.20] Only
# [2009.09.02] I Don't Wanna Lose You
# [2010.01.20] Reason
# [2010.07.21] No More Tears
# [2010.09.21] Soldier
# [2012.03.07] Endless Dance

Kategorya:Mga artista mula sa Taiwan
Kategorya:Mga mang-aawit mula sa Estados Unidos
Pikolohiya

Ang **algolohiya** (Ingles: *algology*), **pikolohiya** (Ingles: *phycology*) o **dalublumutan** ay isang bahagi ng botanikang nag-aaral ng mga alga o lumot, mga maliliit na halamang natatagpuan sa tubig o sa dagat. Mahalaga ang mga lumot sa mga halamang nasa mga ekosistemang akwatiko. Karamihan sa mga lumot ang organismong eukaryotiko at potosintetiko na nabubuhay sa mga kapaligirang basa. Naiiba sila sa mas matataas na uri mga halaman dahil sa kakulangan ng normal na mga ugat, mga tangkay o mga sanga, at mga dahon. Maraming mga uri ang may iisang selula at napakaliliit o mikroskopiko (kasama ang mga pitoplankton at mga mikroalga). Marami pang iba na multiselular o may maraming mga selula, ilan sa mga nilalang na ito ang napakalalaki, katulad ng mga gulamanng kelp at *Sargassum*. Pinakakahulugan din ang pikolohiya bilang pag-aaral ng mga prokaryotikong mga uri ng lumot na kilala bilang mga lumot na kulay bughaw-lunti o mga siyanobakterya (*cyanobacteria*). Ilan sa mga mikroskopikong lumot ang nasa mga liken (mga *lichen*, o pagsasanib ng mga lumot at mga halamang-singaw). Tinatawag na **pikologo** o **pikolohista** ang isang taong nag-aaral ng pikolohiya.

Kaurian:Lumot
Wang Can

Si **Wang Can** (; 177–217), pangalang kortesiya **Zhongxuan**, ay isang politiko, paham, at manunula na nabuhay noong huling bahagi ng Dinastiyang Han sa Silangan.  Labis siyang nag-ambag sa pagtatag ng mga batas at mga pamantayan noong mga araw ng pagkakatatag ng nasasakupang kaharian ng Wei &ndash; ang tagapagpauna ng estado ng Cao Wei sa panahon ng Tatlong Kaharian &ndash; sa ilalim ni Cao Cao.  Para sa kanyang mga natamong pampanitikan, napabilang si Wang Can sa mga Pitong Paham ng Jian'an (建安七子).

## Mga sanggunian
Kategorya:Kasaysayan ng Tsina
Kategorya:Mga Tsino
Juan dela Cruz

Ang **Juan de la Cruz** ay isang pagsasagisag na ginagamit sa Pilipinas upang katawanin ang mga Pilipino. Ito ay halos katumbas ng Uncle Sam at John Doe ng mga Amerikano. Kadalasang inilalarawan si Juan dela Cruz na nakasuot ng katutubong Salakot, Barong Tagalog, pantalon, at tsinelas. Ginagamit din ang terminong *Juan dela Cruz* upang banggitin ang pangkalahatang pag-iisip ng mga Pilipino. Ang salita ay nilikha ni Robert McCulloch Dick, isang Eskosyang mamamahayag na naghahanapbuhay para sa Manila Times noong unang bahagi ng ika-1900, pagkatapos niyang matuklasan ang kapalasakan ng pangalang ito sa mga sikante.

Ang pangalan ay galing sa Wikang Kastila na nangangahulugang "Juan ng Krus". Karamihan sa mga Pilipino ay gumagamit ng mga apelyidong Kastila dahil sa 333 taong pananakop nito sa Pilipinas. Malaki rin ang naging papel ng Simbahang Katolika sa pagpapangalan ng mga sanggol, na halos karamihan sa binibinyagang sanggol ay ipinapangalan mula sa mga santo.

Kadalasang tinatawag ng mga aktibista si Juan dela Cruz bilang biktima ng imperyalismong Amerikano, dahil na rin sa dami ng mga karikaturang editoryal noong panahong Amerikano kung saan laging inilalarawan si Juan dela Cruz kasama si Uncle Sam.

## Mga sanggunian
Kategorya:Kultura ng Pilipinas
Ella Chen

Si **Ella Chen**(; ipinanganak 18 Hunyo 1981) ay isang artista sa Taiwan.

## Diskograpiya
### Solo / Duet

## Mga sanggunian
Kategorya:Ipinanganak noong 1981
Kategorya:Mga artista mula sa Taiwan
Agham pamplaneta

Ang **agham pamplaneta** (Ingles:*planetary science*) ay ang makaagham na pag-aaral ng mga planeta (kabilang ang Daigdig), mga buwan o likas na mga satelayt, at mga sistemang pamplaneta, partikular na ang ng sa Sistemang Solar at ang mga prosesong bumubuo sa kanila.  Pinag-aaralan sa larangang ito ang mga bagay na iba't iba ang sukat mula sa mga mikrometeoroyd hanggang sa mga dambuhalang singaw, na may layuning malaman ang kanilang komposisyon o kayarian, dinamika, pormasyon, ugnayan, at kasaysayan.  Isa itong larangang mahigpit na kailangan ang ugnayang interdisiplinaryo, na orihinal na lumaki mula sa astronomiya at agham pangdaigdig, Kabilang sa katulong na mga disiplina ang pisika ng kalawakan, kapag nakatuon sa mga epekto ng Araw sa ibabaw ng mga katawan ng Sistemang Solar, at astrobiyolohiya.

## Mga sanggunian
*
Kategorya:Mga disiplina ng astronomiya
Glasyolohiya

Ang **glasyolohiya** (Ingles: *glaciology*, mula sa Panggitnang Pranses na diyalekto o Pranko-Probensal na *glace*, "iyelo"; o Latin: ''*, "pag-iiyelo, pagniniyebe, iyelo"; at Griyegong λόγος, *logos'', "pananalita", literal na "pag-aaral ng iyelo") ay ang pag-aaral ng mga glasyer, o sa mas pangkalahatang diwa, ng iyelo at kababalaghang likas na kasangkot ang iyelo.  Isa itong interdisiplinaryong agham pandaigdig na nagsasama-sama ng heopisika, heolohiya, heograpiyang pisikal, heomorpolohiya, klimatolohiya, meteorolohiya, hidrolohiya, biyolohiya, at ekolohiya.  Ang epekto ng mga glasyer sa mga tao ang nagdaragdag sa larangang ito ng mga larangan ng heograpiyang pantao at antrolopolohiya.  Ang pagkakaroon ng iyelo sa Mars at sa buwang na ang pangalan ay Europa ang nagdadala sa larangang ito ng komponenteng ekstraterestriyal o pangkalawakan.


Kategorya:Hidrolohiya
Mineralohiya

Ang **mineralohiya** ay ang pag-aaral ng mga mineral na pangunahing materyal na bumubuo sa mga bato. Ang mga mineral ay mga likas na nabubuong solido (inorganiko) na may kahanayang panloob (strukturang atomiko) at tiyak na komposisyong kemikal. Kapag ang salitang mineral ay ginagamit ng mga heologo, ang tanging mga bagay lamang na nagtataglay ng lahat ng mga nabanggit ang maituturing na mineral. Halimbawa, ang mga sintetikong diamante, ang mga bagay na ginagawa ng mga kimiko ay hindi maituturing na mga mineral. At tulad ng unang nabanggit, hindi maituturing na mineral ang batong-hiyas na opal (isang mineraloid), dahil ito ay walang kahanayang struktura.

## Katangian ng mga mineral
### Kristal na anyo
Ang kristal na anyo ay ang panlabas na manipestasyon ng panloob na kaayusan ng mga atom. Karaniwan, kapag ang isang mineral ay nabuo sa espasyo na walang limitasyon, ito ay yumayabong sa isang maayos na pormang kristal. Halimbawa ay ang pyrite na mayroong kubikong kristal na anyo.

### Kintab
Ang kintab ay ang paglabas o kalidad ng liwanag na ibinabalik mula sa pang-ibabaw na kalatagan ng mineral. Ang mga mineral na may ay anyong metaliko, alintana ang kulay, ay sinasabing may metalikong kintab, tulad ng pyrite. Ang mga mineral naman na walang metalikong kintab ay tinatawag sa iba’t ibang pantukoy. Ang mga pantukoy na ito ay mala-salamin, mala-perlas, mala-sutla, at matamlay.

### Kulay
Bagaman ang kulay ay isang malinaw na katangian ng isang mineral, ito ay kadalasang hindi mapagkakatiwalaang katangian. May maliliit na dumi na maaring sumama sa atomikong struktura ng mga mineral na maaring magdulot ng pagbabago sa kulay ng mga mineral. 

### *Streak*
Ang streak ay ang kulay ng mineral sa anyong pulbos. Ito ang mas tiyak na sanggunian ng kulay ng isang mineral. Ang streak ay makukuha sa pamamagitan ng pagkuskos ng mineral sa isang malinis na porselana, na tinatawag na streak plate.

### Katigasan
Isa sa mga kapaki-pakinabang na katangian ng mineral ay ang katigasan. Ito ang sukat ng kakayahan ng mineral na mabasag o makaskas. Ang katangian na ito ay masusukat sa pamamagitan ng pagkaskas ng mineral sa isa pang mineral na mayroong tiyak na katigasan. Makakaskas ng isang mineral ang isa pang mineral, maliban na lamang kapag sila ay magkapareho ng katigasan.

### *Clevage*
Sa istruktura ng isang mineral, mayroong mga buklod na mahina kaysa sa iba. Sa mga buklod na ito, mababasag o mapuputol ang nasabing mineral kapag nilagyan ng diin. Ang clevage ay ang pagkaputol or pagkabasag ng mineral sa parte ng mahinang buklod.

Kategorya:Heolohiya
Kategorya:Mineralohiya
Pedolohiya

Ang **pedolohiya** ay maaaring tumukoy sa:

*Pedolohiya (pag-aaral ng lupa) 
*Pedolohiya (pag-aaral ng mga bata)

## Tingnan din
*Pedagohiya, ang agham o sining ng pagtuturo
Pedolohiya (bata)

Ang **pedolohiya** (Ingles: *pedology*, *paidology*, *paedology*) ay ang pag-aaral ng mga gawi at paglaki o pag-unlad ng mga bata, na hindi dapat ikalito sa kapangalan nitong pedolohiyang nag-aaral ng lupa, at hindi rin dapat ikalito mula sa pedagohiya na sining o agham ng pagtuturo. Ang mga dalubhasa sa larangang ito ay tinatawag na **pedologo** kung lalaki, **pedologa** kung babae, o **pedolohista**.

Kategorya:Mga agham panlipunan
Pedolohiya (lupa)

Ang **pedolohiya** (Ingles: *pedology*, mula sa Griyegong πέδον, *pedon*, "lupa"; at λόγος, *logos*, "pag-aaral") ay ang pag-aaral ng mga lupa sa kanilang likas na kapaligiran. Ito ang isa sa dalawang pangunahing mga sangay ng agham panlupa, ang isa pa ay ang edapolohiya.  Nakatuon ang pedolohiya sa pedohenesis, morpolohiya ng lupa, at klasipikasyon ng lupa, habang ang edapolohiya ay nag-aaral ng paraan kung paano naiimpluwensiyahan ang lupa ng mga halaman, halamang-singaw, at iba pang mga bagay na may buhay.  Ang mga dalubhasa sa larangang ito ay tinatawag na **pedologo** kung lalaki, **pedologa** kung babae, o **pedolohista**.

## Mga sanggunian
Kategorya:Agham panlupa
Kategorya:Heograpiyang pisikal
Heopisika

Ang **Heopisika** (Ingles: *Geophysics*) ay ang pisika ng Daigdig at ng kapaligiran nito sa loob ng kalawakan.  Kabilang sa mga paksa nito ang hugis ng Daigdig, ang kapaligirang grabitasyunal nito, ang kapaligirang magnetiko nito, ang dinamika ng Daigdig bilang kabuuan at ng mga bahagi nito, ang kayariang pangloob nito, komposisyon at tektonikong talukap, ang henerasyon at paglikha ng mga magma, bulkanismo at pagbuo ng mga bato, ang siklong hidrolohikal kabilang ang niyebe at iyelo, lahat ng mga aspeto ng mga karagatan, ang atmospera, ionospera, magnetospera, at mga ugnayang solar-terestriyal, at analogo o pasusuri at paghahambing ng mga suliraning may kaugnayan sa Buwan at iba pang mga planeta.

Ginagamit din ang heopisika sa mga pangangailangang panglipunan, katulad ng mga napagkukunan ng mineral, mitigasyon o pagbabawas ng mga likas na mga panganib at pagpuprutektang pangkapaligiran. Ang mga dato ng pagsusuring pangheopisika ay ginagamit upang suriin ang mga maaaring magamit na imbakan ng petrolyo at mga depositong mineral, upang makahanap ng tubig sa lupa, upang makahanap ng mga tuklas na pang-arkeolohiya, upang malaman ang kakapalan ng mga glasyer at mga lupa, at para sa remedyong pangkapaligiran.

## Mga sanggunian
Pedologo

Ang **pedologo** kung lalaki, **pedologa** kung babae, o **pedolohista** ay maaaring tumukoy sa:

*Mga dalubhasa sa mga agham ng:
:*Pedolohiya (pag-aaral ng mga bata)
:*Pedolohiya (pag-aaral ng lupa)
Kriptosoolohiya

Ang **kriptosoolohiya** (Ingles: *cryptozoology*), mula sa Griyegong , *kryptos*, "nakatago" + soolohiya; literal na "pag-aaral ng nakakubling mga hayop"), ay tumutukoy sa paghahanap ng mga hayop na itinuturing na maalamat o kaya hindi umiiral sa pangunahing biyolohiya. Kabilang rito ang paghahanap sa nabubuhay na mga halimbawa ng mga hayop na itinuturing nang hindi na umiiral, katulad ng mga dinosauro, mga hayop na ang pag-iral o pagiging buhay ay kulang ng pisikal na ebidensiya ngunit lumilitaw sa mga mito, mga alamat, o mga pag-uulat, katulad ng *Bigfoot* at *Chupacabra*, at mababangis na mga hayop na dramatikong nasa labas ng kanilang normal na nasasakupang pook na heograpiko, katulad ng mga pusang pantom o mga dayuhang malalaking pusa (mga ipinakilala o inilagay na mga uri na hindi karaniwan sa isang lugar).

Ang mga taong sangkot sa pag-aaral ng kriptosoolohiya ay tinatawag na mga **kriptosoologo** o **kriptosoolohista**. Ang mga hayop na kanilang pinag-aaralan ay kadalasang tinatawag na mga kriptid, binabaybay na *cryptid* sa Ingles, isang salitang inimbento ni John Wall noong 1983.

Ang Cryptozoology ay hindi opisyal na tinatanggap bilang isang sangay ng zoology. Tinutuligsa ang katayuan nito bilang isang agham dahil nakaayon ito sa mga ebidensiyang anekdotal o salaysay, mga kuwento, at hindi napapatunayang mga pagkakakita, at natukoy bilang isang sudosiyensiya o hindi tunay na agham.

## Talaan ng mga kriptid 
* Bigfoot
* Chupacabra
* Halimaw ng Loch Ness
* Yeti
* Kraken
* Unggoy na De-Loys (*Ameranthopoides loysi*), kilala rin bilang Didi o Vasitri
* Monggolyanong bulati ng kamatayan, kilala sa Ingles bilang *Mongolian death worm*

## Mga sanggunian
Kaurian:Soolohiya
Kaurian:Kriptosoolohiya
Lead

Ang ***lead*** ay isang salitang Ingles na maaaring tumukoy sa:

* mamuno, ang gawain ng isang pinuno
* tingga, isang elementong kimikal
Pangangasiwa ng otel

Ang **pamamahala ng hotel** o **pangangasiwa ng otel** ay isang okupasyon, trabaho, o hanapbuhay na kinasasangkutan ng katungkulan ng pamamahala o pangangasiwa ng hotel, motel, o resort.  Tinatawag ang taong nangangasiwa ng ganitong mga establisamyento bilang **manedyer ng hotel**, **tagapangasiwa ng otel**, o **tagapamahala ng hotel** (Ingles: *hotel manager* o *hotelier*).  Iba-iba sa ilang mga hotel ang mga pamagat at mga tungkulin ng taong **tagapangasiwa ng hotel**.  Sa ilang mga hotel, ang titulong **manedyer ng otel** ay maaaring tinutukoy lamang bilang tagapamahalang panlahat o tagapangasiwang panlahat ng hotel.  Ang maliliit na mga hotel ay maaaring may isang maliit na pangkat na tagapamahala na binubuo ng dalawa o tatlong mga tagapangasiwa lamang, habang ang mas malalaking mga hotel ay maaaring kadalasang may isang malaking pangkat na tagapangasiwa na binubuo ng sari-saring mga kagawaran, departamento, o mga dibisyon.

Kategorya:Mga trabaho
Kategorya:Negosyo
Kayo

Ang **kayo** ay isang katawagan na kinabibilangan ng iba't ibang materyal na nakabatay sa hibla, kabilang ang hilatsa, estambre, sinulid, pilamento, iba't ibang uri ng tela, atbp. Noong una, tumutukoy ang "kayo" sa mga hinabing tela.

Nahahati ang kayo sa dalawang pangkat: ang mga kayong pangkonsyumer para mga layuning domestiko at kayong teknikal. Sa mga kayong pangkonsyumer, ang estetika at pagiging komportable ang pinakamahalang tinitingnan sa ganitong uri, habang sa mga kayong teknikal, mas priyoridad ang mga katangiang punsyonal o lubusang magagamit.

Ang mga heotekstil, kayong pang-industriya, kayong medikal, at maraming iba pang larangan ay mga halimbawa ng kayong teknikal, habang ang damit at palamuti sa damit ang halimbawa ng mga kayong pangkonsyumer. Ang bawat bahagi ng produktong kayo kabilang ang hibla, estambre, tela, pagproseso, at pantapos, ay nakakaapekto sa produktong gawa na. Maaring iba't iba ang mga produktong kayo habang pinipili ang kanilang layunin at kaangkupan. Bagaman ang tela ay isa uri ng kayo, hindi lahat ng kayo ay maaring iuri bilang tela dahil sa pagkakaiba sa kanilang proseso ng pagmamanupaktura, katangiang pisikal, at nilayong gamit. Ang mga materyal ay hinabi, ginantsilyo, binungkos o binuhol bilang tela, habang ang *wallpaper* (papel pandingding), mga produktong tapiseryang plastik, alpombra, at hindi hinabing materyal ay maaring ituring kayo.

## Mga sanggunian
Kategorya:Tela
Kategorya:Kasuotan
Contract

Ang ***contract*** ay isang salitang Ingles na maaaring tumukoy sa:

* Kontrata, balidya, o trato o usapang napagkayarian o napagkasunduan
* Tipan
* Komprabenta sa bilihan
* Magkaroon ng karamdaman o sakit
* Pag-urong, pag-iksi, pag-ikli, manliit, lumiit, mangulubot, o manguluntoy
* Pag-iisa ng dalawang mga salita sa pamamagitan ng isang kudlit

## Mga sanggunian
Agham panlupa

Ang ***agham panlupa*** (Ingles: *soil science*) ay ang pag-aaral ng lupa bilang isang likas na yaman na nasa ibabaw ng daigdig kasama ang pedohenesis o pamumuo ng lupa, klasipikasyon ng lupa at pagmamapa; mga pisikal, kimikal, biyolohikal, at pangkatabaang katangiang-angkin ng lupa; at ang ganitong mga katangian kaugnay ng paggamit at pamamahala ng mga lupa.  Kung minsan, ang mga katawagang tumutukoy sa mga sangay ng agham panlupa, na katulad ng pedolohiya (pormasyon, kimika, morpolohiya, at klasipikasyon ng lupa) at edapolohiya (impluwensiya ng lupa sa mga organismo, natatangi na ang mga halaman), ay ginagamit na para bang katulad o sinonimo sa *agham panlupa*.  Ang dibersidad ng mga pangalan may kaugnayan sa disiplinang ito ay kaugnay sa samu't saring mga pagkakaugnay na tinutukoy.  Sa katotohanan, nakapag-aambag sa pagdaragdag ng kaalamang panglupa at sa pagsulong ng mga agham panglupa ang mga inhinyero, agronomista, kimiko, silbikulturista, sanitaryano, arkeologo, at mga espesyalista sa pagpaplanong pangrehiyon.

## Mga sanggunian
Kategorya:Agham panlupa
Kudlit

Ang **kudlit** o **apostrope** (sagisag: ''' ' ** o kaya **’'*) ay isang uri ng pang-itaas na bantas na ipinanghahalili o pamalit sa inalis na titik mula sa isang salita. Sa baybayin, ito ang bantas na nagpapabago ng tunog ng lahat ng mga pantig, ngunit hindi kasali ang a, e, i, o, at u.  Kapag inilagay ang kudlit sa ibabaw ng isang panitig, mababago ang pantig mula sa pagtatapos na may isang -a na magiging isang nagtatapos sa -e o kaya -i.  Kapag inilagay sa ilalim ng panitik, ang tunog ay magtatapos sa isang -o o kaya -u.  May isa pang uri ng kudlit na umiiral sa baybaying ginamit sa *Doctrina Cristiana*: ang tinatawag na birama o *virama''.  Isa itong krus na nagiging sanhi ng pantig upang maging isang katinig. Ginagamit din ang ganitong uri ng bantas para sa talampakan, isang yunit para sa sukat ng haba.

## Mga sanggunian
Kategorya:Bantas
Propaganda

Ang **pagpapalaganap** ay isang uri ng patalastas, kabatiran, o komunikasyon na may layuning maimpluwensiyahan ang asal ng isang pamayanan papunta sa isang layunin o posisyon.  Ginagamitan ito ng masistema o maparaang pagkakalat o pagpapalaganap ng mga paniniwala o kaya ng doktrina.  Halimbawa nito ang mga babasahin nagtataguyod o nagtatangkilik ng isang paniniwala.  Kabaligtaran ito ng impomasyong walang kinikilingan dahil, sa pinakapayak na diwa, ang propaganda ay naghaharap o nagpapakita ng kabatirang nakakaimpluwensiya sa madla.  Kadalasang nagpaparating ang propaganda ng mga bagay na pinili, na maaaring isang pagsisinungaling sa pamamagitan ng pagbabawas o pagtatanggal ng ibang mga kaalaman, upang maudyok o mahimok ang isang partikular na sintesis o langkap, o gumagamit ng mga mensaheng may "laman" upang makagawa ng pangdamdamin sa halip na rasyonal o makatwiran tugon sa kabatiran inihaharap.  Ang nais na resulta ay ang baguhin ang asal patungo sa isang paksa mula sa puntirya o pinupukol na mga tao upang maisulong ang isang ahenda o layuning pampolitika.  Maaaring gamitin ang propaganda bilang isang uri ng pagtutunggaling pampolitika.

Habang ang salitang propaganda ay nagkamit na malakas na negatibong konotasyon o pahiwatig sa pamamagitan ng pagkakaroon ng kaugnayan sa mas pinakamapandayang mga halimbawa, ang propaganda, sa orihinal na diwa, ay walang pinapanigan o walang kinikilingan, at maaaring unawain bilang tumutukoy sa mga paggamit na pangkalahatang pinanghahawakan bilang medyo kaaya-aya o hindi nakakasama o hindi nakakapinsala, katulad ng mga mungkahi o rekomendasyon na pangkalusugang pampubliko, mga karatulang humihimok sa mga mamamayan na makilahok sa isang seksyo o halalan, o mga mensaheng nanghihikayat na mag-ulat ng mga krimen sa pulis, at iba pa.

## Mga sanggunian 
Kategorya:Impormasyon
Kategorya:Komunikasyon
Druid

thumb|right|Dalawang lalaking druid at isang druidesa.

Ang **druid** ay isang kasapi ng mga klase ng pari at maalam na mga tao sa mga lipunan ng sinaunang Seltiko bago pa sumapit ang panahon ng Kristiyanismo.  Ayon sa mga alamat ng Gales at Irlanda, ang mga paring ito ng sinaunang Gaul at Britanya]] ay mga propeta at mga mangkukulam.  Ang mga lipunang Seltiko ay umiiral sa karamihan ng Kanlurang Europa, Gran Britanya, at Irlanda, hanggang sa mapangibabawan ang mga ito ng pamahalaan ng sinaunang Roma, at sa paglaon ng pagsapit ng Kristiyanismo.  Ang mga druid ay bahagi ng mga kultura ng mga taong may tribo na tinatawag na "Keltoi" (*Κέλτοι*) o "Keltai" (*Κέλται*) a "Galatai" (*Γαλάται*) ng sinaunang mga Griyego at "*Celtae*" at "*Galli*" ng sinaunang mga Romano.  Ang mga salitang ito ay naging "*Celtic*", "*Gaulish*", at "*Galatian*" sa makabagong wikang Ingles.  Sa mga pamayanang pinaglilingkuran nila, ang mga druid ay nagsama-sama ng mga tungkuling pampari, arbitrador, manlulunas, manggagamot, iskloar o dalubhasa, at mahistrado.  Kapwa nagsisilbi bilang mga druid ang mga lalaki at mga babae, bagaman walang maagang pruweba ng babaeng mga druid o mga **druidesa**.

## Mga sanggunian 
Kategorya:Mga pari
Etnograpiya

Ang **etnograpiya** (Ingles: *ethnography*, mula sa Griyegong ''* *ethnos* = "mga tao", at ** *graphia* = "pagsusulat") ay ang makaagham na estratehiya ng pananaliksik na kadalasang ginagamit sa larangan ng mga agham panlipunan, partikular na sa antropolohiya at sa ilang mga sangay ng sosyolohiya, na kilala rin bilang isang bahagi ng agham pangkasaysayan na nag-aaral ng mga tao, pangkat etniko, at iba pang mga kabuuang etniko, ang kanilang etnohenesis, kumposisyon, muling paglipat, mga katangian ng kabutihang panlipunan, pati na ang kanilang kalinangang materyal at espirituwal.  Karaniwan itong ginagamit para sa pangangalap ng mga dato empirikal hinggil sa mga lipunan at mga kalinangan ng tao.  Kadalasang ginagawa ang pagtitipon ng mga dato sa pamamagitan ng pagmamasid ng kalahok, mga panayam, mga pagtatanong na nakasulat, at iba pa.  May layunin ang etnograpiya na mailarawan ang kalikasan ng mga pinag-aaralan (iyong mailawaran ang isang pangkat ng mga tao, na tinatawag na isang *ethnos'') sa pamamagitan ng pagsusulat.

## Mga sanggunian 
Kategorya:Etnograpiya
Kategorya:Antropolohiya
Kategorya:Sosyolohiya
Kontrata

thumb|right|300px|Ang isang kontrata ay isang legal na kasunduan o pangako sa pagitan ng dalawa o marami pang mga tao.

Ang **kontrata** ay isang pangako o kasunduang legal sa pagitan ng dalawa o mahigit pang mga partido at maaaring ipatupad ng batas.  Ipapatupad ng batas ang ilang mga kasunduan subalit hindi ang iba.  Ang mga makabatas na mga patakaran na nangangakong ipatupad ng batas ay maaaring magkakaiba sa iba't ibang mga lugar o mga hurisdiksiyon, subalit ang isang kontrata ay karaniwang ipinatutupad lamang kung ginawa ito ng mga tao o mga pangkat ng mga taong nais itong tupdin at kung alam nila ang kanilang mga ginagawa.  Kung minsan, isinusulat ang kontrata at nilalagdaan ng mga taong pumapayag dito, subalit hindi palaging kailangang nakasulat.  Karaniwang pumipirma ang mga tao kapag may isang mahalagang bagay o mataas ang presyo ng bagay na ginagawa, katulad ng kontrata sa hanapbuhay.  Kapag may isang taong lumabag sa kontrata, may ibang taong maaaring magdemanda o maghabla laban sa taong lumabag sa kontrata.  Sa paghahablang ganito, titingnan ng hukuman ang kontrata, makikinig sa mga sasabihin ng taong gumawa ng kontrata, at pagkaraan ay saka magpapasya hinggil sa kahulugan ng kontrata.

Kategorya:Batas
Kriyohenika

Sa pisika, ang **kriyohenika** ay ang pag-aaral ng produksiyon ng napakababang temperatura (mababa sa −150&nbsp;°C, −238&nbsp;°F o 123 K) at ang asal o ugali ng mga materyal sa ganitong mga temperatura. Ang isang taong nag-aaral ng mga elemento sa ilalim ng lubhang malamig na temperatura ay tinatawag na **kriyohenisista**, **kriyohenesista**, o **kriyoheniko**. Sa halip na sa mga sukat na pangtemperaturang Celsius at Fahrenheit, gumagamit ang mga kriyohenisista ng lubos na mga sukat. Ito ang Kelvin (mga yunit na SI) o eskalang Rankine o sukatang Rankine (mga yunit na Ingles at ng Estados Unidos).

Kategorya:Agham
Diyaryong akademiko

Ang **diyaryong akademiko** o **pahayagang pang-akademya** (Ingles: *academic journal*) ay isang peryodiko o peryodikal na sinuri ng mga kasamahan sa larangan o akademya kung saan ang kadalubhasaan sa isang disiplinang pang-akademya ay inilalathala.  Nagsisilbi ang mga diyaryong akademiko bilang mga poro para sa pagpapakilala at paghaharap o pagpapakita na susuriin ng bagong pananaliksi, at ng kritisismo ng umiiral na pananaliksik.  Karaniwan itong naglalaman ng mga nilalaman na nasa anyo ng mga artikulo o lathalain na nagpapahayag ng orihinal na pananaliksik, mga artikulo ng pagsusuri, at mga pagsusuri ng aklat.  Ang mga lathalain o publikasyong akademiko o propesyunal (pampropesyon) na hindi sinusuri ng mga kasama sa larangan ay pangkaraniwang tinatawag na mga *magasing propesyunal* o *magasing pampropesyon*.

Ang katagang "diyaryong akademiko" ay ginagamit sa mga lathalaing pandalubhasa sa lahat ng mga larangan.  Ang mga diyaryong siyentipiko o pahayagang pang-agham at mga diyaryo ng pananaliksik na pangkantidad o dami sa mga agham panlipunan ay kaiba ang anyo at tungkulin kung ihahambing sa mga diyaryong panghumanidad at ng pangkalidad na mga agham panglipunan.  Ang kanilang tiyak na mga aspeto ay tinatalakay nang hiwalay.  Ang mga pagsasagawa nito ay nag-iiba-iba sa iba't ibang mga rehiyon ng mundo.

## Tingnan rin
*Talaan ng mga disiplinang akademiko
*Larangan ng agham

## Mga kawing panlabas
*Directory of Open Access Journals  
*:en:List of open-access journals 

Kategorya:Pahayagan
Etnohistorya

Ang **etnohistorya** ay ang pag-aaral ng etnograpikong mga kalinangan at mga kaugaliang indihena o katutubo sa pamamagitan ng pagsusuri ng mga rekord na historikal o mga pagtatala na pangkasaysayan.  Isa rin itong pag-aaral ng kasaysayan ng sari-saring mga pangkat etniko na maaari o maaaring hindi na umiiral sa kasalukuyan.  Gumagamit ang etnohistorya ng mga datong pangkasaysayan at pang-etnograpiya bilang pundasyon nito.  Ang mga metodo at mga materyal na pangkasaysayan nito ay lumalampas sa pamantayang paggamit ng mga kasulatan o dokumento at mga manuskrito.  Kabilang sa mga ito ang paggamit ng mga mapagkukunang materyal na katulad ng mga mapa, musika, mga larawang ipininta, mga litrato (potograpiya), kuwentong-bayan, tradisyong sinasalita, panggagalugad ng lugar, mga materyal na arkeolohiko, mga koleksiyon sa mga museo, umiiral pang mga kaugalian, at mga pangalan ng pook..

## Mga sanggunian
Kaurian:Etnograpiya
Pagsusuring matematikal

Ang **pagsusuring matematikal**, **pagsusuring pangmatematika**, **pagsusuring matematiko**, **pagsusuring makamatematika**, **matematikong paglilitis**, o **matematikal na analisis** (Ingles: *mathematical analysis*), na payak na tinatawag ng mga matematiko bilang "analisis" lamang, ay ang sangay ng matematikang dalisay o purong matematika na kinasasamahan ng mga teoriya ng deribatibo o diperensiyasyon, integral o integrasyon at sukat, mga hangganan, mga seryeng walang-hangganan, at mga tungkuling analitiko.  Ang mga teoriyang ito ay kadalasang pinag-aaralan sa konteksto o diwa ng mga tunay na bilang, masasalimuot na mga bilang, at tunay at masasalimuot na mga tungkulin.  Subalit, maaari rin silang ilarawan o pakahuluganan at pag-aralan sa anumang puwang ng mga matematikong bagay na may kahulugang *pagkakalapit* o *pagiging malapit* (isang puwang na topolohikal) o, mas tiyak, bilang *layo* o *distansiya* (isang puwang na metriko).  Nagsimula ang pagsusuring matematikal sa mahigpit na pormulasyon ng inpinitesimal na kalkulus.

## Mga sanggunian
Kategorya:Analisis matematiko
Koreograpiya

Ang **koreograpiya** o **koryograpiya** (Ingles: *choreography*) ay ang sining ng pagdidisenyo ng mga sekuwensiya ng o magkakasunod na mga galaw kung saan ang mga mosyon o kilos, anyo o hugis o hubog, o lahat ng mga ito ay tinutukoy o tinitiyak.  Maaari ring tumukoy ang koreograpiya sa mismong disenyo, na paminsan-minsang sinasaad o pinadarama sa pamamagitan ng notasyon ng sayaw.  Ang salitang *koreograpiya* ay literal na may kahulugang "pagsusulat ng sayaw", na nagmula sa mga salitang Griyegong "χορεία" o "*choreia*" (paikot o pabilog na sayaw) at γραφή  o pagsusulat.  Ang taong lumilikha ng mga koreograpiya ay tinatawag na **koreograpo** o **koreograper**.  Unang lumitawa ang salitang *choreographer* sa talahuluganang Amerikanong Ingles noong dekada ng 1950. 

## Mga sanggunian
Kategorya:Sayaw
*
King of Baking, Kim Tak Goo

Ang ***King of Baking, Kim Tak Goo*** (**Hangul:** 제빵왕 김탁구 Jeppangwang Kim Tak-Gu) ay isang palabas sa telebisyon sa Timog Korea, na inere ng Korean Broadcasting System (KBS) mula 9 Hunyo 2010 hanggang 16 Setyembre 2010. Ito ay kuwento ng isang determinadong batang panadero kung paano siya nagtagumpay bilang pinakamagaling sa buong Korea sa kabila ng mga matinding pagsubok at paghihirap. Ang kaniyang kuwento ay sumakop ng 1970 hanggang sa mga 1990, simula sa nakaraan ng kaniyang nanay, sa kaniyang pagkabata, hanggang sa pagtanda at tagumpay.

Kasalukuyang pinapalabas ito sa Pilipinas sa GMA-7 bilang **Baker King**.

## Sinopsis
Si Kim Tak-gu ay ang panganay sa mga anak ni Gu Il Jong, ang pinuno ng Geosung Food Enterprise, na isa sa pinakatanyag na kompanya ng tinapay sa bansa. Bagaman siya ay napakahusay na panadero at kinikitaan siya bilang magiging susunod na pinuno ng kompanya, gumawa ng hakbang ang pamilya ni Gu Il Jong para pabagsakin siya dahil anak siya sa labas. Ngunit ang determinasyon ni Takgu na maging pinakatanyag sa industriya ng tinapay sa bansa ang nagdala sa kaniya upang maitayo muli niya ang kaniyang *career* sa kabila ng maraming pagsubok sa buhay.

Kategorya:Mga palabas sa telebisyon sa Timog Korea
Kategorya:Mga serye sa telebisyon
Pagsusuri

, "Pagsusuri" (1666)]]

Ang **pagsusuri**, **analisis**, o **paglilitis** (Ingles: *Analysis*) ay ang proseso ng paghihimay ng isang paksa upang maging mas maliliit na mga bahagi; upang makatanggap ng isang mas mainam na pagkaunawa rito.  Ang tekniko ay ginamit sa pag-aaral ng matematika at lohika bago pa man ang panahon ni Aristotle (384–322 BK), bagaman ang *analisis* ay isang pormal na konsepto o diwa na halos kamakailan lamang umunlad.

## Etimolohiya
Ang salitang *analisis* ay nagmula sa pinagsamang mga salitang Griyegong  ἀνάλυσις (*analusis*, "ang paghihiwa-hiwalay", mula sa*ana-* "pataas, sa kabuoan" at *lysis* "isang pagluluwag").

## Kasaysayan
Bilang isang nagsasariling paksa, ang analisis ay nilikha noong ika-17 daantaon noong panahon ng himagsikang pang-agham. Bilang isang pormal na konsepto, ang metodo ay ibinubunton na nagmula kina Alhazen, René Descartes (*Diskurso sa Metodo*), at Galileo Galilei. Idinidikit din ito kay Isaac Newton, sa anyo ng isang praktikal na metodo ng pagtuklas na pisikal (na hindi niya pinangalanan o pormal na inilarawan).

## Tingnan din
*Pagsusuring matematikal
*Tiktik
*Pagsusuri (Evaluation)
*Pamumuna (Criticism)
*Panunuri (Critique)

## Mga sanggunian
*
Over the Rainbow

[thumb|right|Si Judy Garland habang inaawit ang awiting Over the Rainbow sa pelikulang *[The Wizard of Oz* (1939)]]
Ang **Over the Rainbow ** ay isang awitin na pinatanyag ni Judy Garland noong 1939. Binuo ni Harold Arlen ang himig at isinulat ni E.Y. Harburg ang liriko. Kilala din ang awiting ito bilang **"Somewhere Over the Rainbow"**.

## Mga sanggunian 
Kategorya:Mga awit
My Name is Kim Sam Soon

Ang ***My Name is Kim Sam Soon*** (; internasyunal na kilala bilang ***My Lovely Sam-soon***) ay isang Koreanovela na batay sa nobela sa internet na may kaparehong pamagat na sinulat ni Ji Soo-hyun, na nailathala noong 9 Marso 2004.  Ipinapakilala ito ng mga gumawa bilang ang Koreanong bersyon ng ''Bridget Jones's Diary.*  Pinagbibidahan ito nina Kim Sun Ah (na tumaba ng 15 libra para sa pagganap), Hyun Bin, Jung Ryeo-won at Daniel Henney.  Isa makalumang  pangalan sa kulturang Koreano ang "Sam-soon" na nanganahulugang "ikatlong anak na babae" (*sam* (삼) ay ikatlo, *soon* (순) ay mahinhin o pambabae).

Sumahimpapawid ang serye sa MBC mula Hunyo 1 hanggang 21 Hulyo 2005 tuwing Miyerkules at Huwebes sa ganap na 21:55 na may 16 na kabanata.  Sa Pilipinas, unang umere ito sa GMA Network mula Pebrero hanggang Abril 2006, kung saan nakatanggap ng marka o *rating'' sa manonood na 40.2% at may karaniwang marka na 34.9%, na naging isa sa mga matataas na marka sa mga drama sa Asya na umere sa Pilipinas.  Muli ito pinalabas sa GMA Network noong 2009 at 2015.

## Mga sanggunian
Kategorya:Mga palabas sa telebisyon sa Timog Korea
Reyna Seondeok ng Silla

Si **Reyna Seondeok ng Silla** (Hangul: 선덕여왕 ; ? - Pebrero 17, 647) ay isang reyna sa Silla, isa sa mga Tatlong Kaharian ng Korea, at isang Reynang Namumuno (*Queen Regnant*) mula 632 hanggang 647.  Siya ang ikadalawangpu't-pitong namuno o naghari sa Silla, at ang unang namumunong reyna nito.  Sa tinalang kasaysayan ng Silangang Asya, siya ang ikalawang babaeng namuno o nagkaroon ng kapangyarihan.  Sa kanyang pamumuno, hinimok niya ang isang renasimiyento sa kaisipan, panitikan at ang mga sining sa Silla.

## Mga sanggunian
Kaurian:Korea
Tatsuya Yamaguchi

Si  (10 Enero 1972 - ) ay isang artista sa bansang Hapon.

## Panlabas na Links
* 

Kategorya:Mga artista mula sa Hapon
Azusa Yamamoto

Si **Azusa Yamamoto** (山本 梓, Yamamoto Azusa) ay isang Hapong artista at bikini modelo.

## Mga Tinampukang Palabas
### Telebisyon
* "Ninpuu Sentai Hurricaneger" (2002)

### Pelikula
* GoGo Sentai Boukenger vs Super Sentai - (2007)
* "Tokusou Sentai Dekaranger" (2004)
* Bakuryuu sentai Abaranger vs Hurricanger (2004)
* Ninpuu sentai Hurricanger vs Gaoranger (2003)

### Plaka
* Azu★Tra~Urusei Yatsura Lum's Love Song~

## Mga Pahinang Pag-uugnay
*Tommy's Artist Company  Official site, Profile
*

Kategorya:Mga artista mula sa Hapon
Sarina Suzuki

Si **Sarina Suzuki** (鈴木 紗理奈; ipinanganak Hulyo 13, 1977) ay isang artista, idolong *gravure*, mang-aawit at *tarento* mula sa bansang Hapon.  Ipinanganak sa Osaka, unang lumabas si Suzuki bilang idolong *gravure* noong 1994.  Sa kalaunan, naging aktibo siya sa mga palabas sa telebisyon at nakilala siya bilang regular ng *Mecha-Mecha Iketeru!* simula noong 1996. 
## Mga sanggunian
}
Kaurian:Mga artista mula sa Hapon
Kategorya:Mga mang-aawit mula sa Hapon
Shingo Katori

Si  ay isang artista, mang-aawit, *host* sa telebisyon at personalidad sa radyo na mula sa bansang Hapon.  Siya ang pinakabatang kasapi ng SMAP, ang mabentang boy band sa Asya. Pagkatapos mabuwag ang grupo noong 31 Disyembre 2016, sinisikap ni Katori ang  magkaroon ng solong karera.  Umalis siya sa Johnny & Associates noong 9 Setyembre 2017, kasama ang iba pang kasapi ng SMAP na sina Goro Inagaki at Tsuyoshi Kusanagi; at pumasok sa CULEN, isang ahensyang pantalento sa Hapon. 
## Mga sanggunian
Kaurian:Mga artista mula sa Hapon
Sawa Suzuki

Si , mas kilala bilang , ay isang artista sa bansang Hapon na kinakatawan ng ahensiyang pantalento na Horipro.

## Talambuhay
Pagkatapos iwanan ang *Joshibi University of Art and Design Junior College*,  Noong 1994, nang nagtapos siya sa Bungakuza, lumabas siya sa unang pagkakataon sa pelikulang *Ai no Shinsekai*.

## Mga sanggunian
Kaurian:Mga artista mula sa Hapon